Beurtkrag ... Krag besparing?? - Forum Topic
Total Views: 82 987 227
Forums / 2. FAQ & General Chat / Beurtkrag ... Krag besparing??
replies: 133 225
views: 39 191 833
09 Feb 2020 @ 08:36:07 am
Ek meet ELKE dag (wanneer ek tuis is natuurlik - anders dan wanneer ek terug is) my elektrisiteit lesing. Ek hou van rekords, so, ek neem die lesing, bepaal die krag verbruik, die gemiddeld per dag vir die maand, die maandelikse gemiddeld teenoor die vorige maand, die vorige jaar ens. ens. ens. Doen dit ook met waterverbruik ..
Bo en behalwe die ongerief wat veroorsaak word deur beurt krag, kan ek GEENSINS 'n verskil sien op my kragverbruik nie ..... dus, hoeveel krag bespaar Eishkom werklik deur hierdie beurt krag stelsel??
09 Feb 2020 @ 12:00:16 pm
Nico wat jy lees is kWh (in mislikepaliteits taal "eenhede"). Wat beurtkrag bestuur is basies kW (of dan MW in Eskom taal) oftewel kapasiteit. Eskom se probleem is dat die totale kapasiteit beskikbaar nie die kapasiteits aanvraag kan hanteer nie. Dis hoekom bv Fase 2 ongeveer 2000MW van die aanvraag verwyder wat hulle in staat stel om die oorblywende aanvraag te voorsien (die totale nasionale kapasiteit is sowat 45 000 MW; dus as 12 000 MW onbepland buite aksie is het Eskom sowat 25% minder kapsiteit om in die aanvraag te voorsien). Jy sal uiteraard vind dat jou verbruik (kWh) nie juis veel minder is nie behalwe as jy oor bv 'n 24 uur periode minder goed aangeskakel hou (soos jou swembadpomp korter siklusse te laat loop en so ook jou geysers). Die hele kapasiteitsding word ook misbruik deur bv die hernubare energie verskaffers, hulle sal bv stellings maak dat 'n nuwe windplaas 1000MW sal verskaf, wat hulle eintlik bedoel is die naamplaat kapasiteit, dws as die wind heeltyd waai is dit wat hulle kan lewer, maar ons weet darem ook die wind waai nie heeltyd nie! Dis nog meer relevant by groot sonkrag aanlegte, die energie wat gelewer word is uiteraard net daar as die son skyn, en dan neem die produksie oor die loop van 'n dag toe soos die dag (son) vorder met 'n piek rondom 1 of 2 uur in die middag waarna dit weer afneem tot byna niks rondom 18h00 - maar die syfers wat rondgegooi word is weereens naamplaat kapsiteit. Hierdie is 'n komplekse argument en beslaan 'n paar boekdele om dit behoorlik te verduidelik). Om dit dus op te som, Eskom bespaar nie juis verbruik nie maar wel stel beurtkrag hulle in staat om in die aanvraag te voorsien as heelwat aanlegte uit aksie is...sou hulle dit nie doen nie kan (sal) die nasionale netwerk in duie stort wat die hele land in die donker sal los vir 'n lang tyd voordat die spul weer aan die gang kan kom, gesinkroniseer word, ens. Dus, die keuse wat ons het is of beurtkrag of permanente duisternis (en nee ek werk nie vir Eskom nie!). Net byvoeg, wat jy lees, bv 'n geyser is die energie wat verbruik word oor 'n tyd (kWh) om die water warm te maak; of jy nou die water warm maak of eers oor 2 ure, jy sal steeds dieselfde energie gebruik (dalk effe meer) om die water warm te maak (of jy kan die water warm maak teen 'n laer temperatuur waarde en dan sal jy wel spaar). So ja, Eskom kry wel die nodige uitkomste deur beurtkrag in te stel...
09 Feb 2020 @ 13:34:00 pm
As almal betaal wat moet betaal en nie steel nie.
Dan sal beurtkrag nie nodig wees nie.
Eks bevrees die regerendes het nie die wil om dit toe te pas nie..
09 Feb 2020 @ 13:57:23 pm
Die nasionale verbruik is nie die heel dag of die hele week dieselfde nie. Dit is bv baie hoër van so 16:00 tot 19:00 as mense kosmaak en badwater tap. Dis ook hoër as nywerhede wat meestal in die dagure bedrywig is, krag trek. Na 22:00 tot seker so 06:00 is die nasionale verbruik weer aansienlik laer. In die spritsverbruiktye is die aanvraag soms hoër as wat ESKOM kan lewer en dan word verbruikers selektief afgeskakel. In die aftye gebruik oa geysers en yskaste weer krag wat hulle nie kon doen terwyl beurtkrag af was nie en die drie hidro elektriese opgaarskemas van ESKOM maak dan ook van die oorskot elektrisiteit gebruik om die damme te vul sodat hulle weer in die spitstye addisonele krag kan lewer, meer as wat die steenkoolkragstasies kan lewer. Dit is dus maar net 'n kwessie om die kraglewering meer gelykmatig te versprei eerder as om die totale verbruik te verminder. Huishoudings sal net verminderings op hulle kragverbruik sien as hulle nie hulle verbruik wat hulle tydens die beurtkragure opgegee het, later opneem nie, en dit gebeur nie juis nie.
09 Feb 2020 @ 15:47:16 pm
Nico...presies my punt n paar weke terug. As my huis vuil is en ek moet stofsuig en daar is beurt krag.....gaan ek nie my huis vuil los nie....gaan dieselfde hoeveelheid krag gebruik, maar net bietjie later as krag terug kom. Dieselfde met kosmaak....ek gaan nie nou skielik nie eet nie, gaan net bietjie later kosmaak....dieselfde hoeveelheid krag gebruik net in n ander tydstip. As ek stort...daai geyser moet daai nuwe water weer warm maak....so hy gaan dit net doen in ander tydstip. Swembad skoonmaker....hy hardloop net verskillende tye as gewoon, maar nog steeds dieselfde hoeveelheid ure. Yskas....die koue wat hy nou verloor, gaan hy ekstra later gebruik as krag weer daar is om regte temperatuur te bereik. Al waar mens miskien bietjie sou spaar is op items soos ligte wat mens nou gebruik, maar nie na die tyd kan inhaal nie, want dis iets wat jy op daai oomblik benodig.....maar dan gebruik mens battery ligte en inverters.....sodra krag aangaan gebruik mens ekstra krag om daai batterye weer te laai waar dit sonder beurtkrag nie nodig sou wees nie
......maar my siening
09 Feb 2020 @ 17:40:15 pm
So ook by my dis nog dieselfde net op n Ander tyd..
09 Feb 2020 @ 18:14:58 pm
@Oom Jeep - Jorg se beskrywing is in die kol. Met omtrent 40% van Eskom se eenhede buite aksie is daar net nie genoeg krag vir wat mense gebruik. Glad niks te doen met mense wat betaal of nie. So is daar ook dorpe waar Eskom al die stadsraad se krag afgesny al het die meeste inwoners hulle krag betaal. Wanbesteding v d stadsraad.
Wel ek gaan nie probeer motiveer nie maar ek kan net se as ek bv in die aand wou houtwerk doen of sweiswerk en die krag is bv af vir 2.5 ure en kom 22h00 gaan ek geen krag gereedskap aansit (rustverstoring) nie so daai krag is gespaar. Ek gaan dit nie die volgende dag kan gebruik nie want dan gaan ek daardie dag se werk doen en net dit gebruik wat ek kan tot 22h00. Verder Sue eet nooit laat nie. As daar nie kos voorberei is voor 20h00 en die krag kom 22h00 aan dan gebeur dit wel dat ons iets gaan koop so in my geval word die krag nie na 22h00 gebruik nie want dan word daar al geslaap. Ek koop met tye as ek v d werk af kom kos as ons bv 18h-20h30 LS het.
Om 'n aanduiding te gee hoe ek krag gebruik het. Sedert ek nie meer voldag by die huis is om my stokperdjies te beoefen het my krag per maand tussen 30 en 40% gedaal. Dis krag wat oor die algemeen gebruik is deur kraggereedskap want ek het maar min ledig gesit en bly maar aan die gang.
Ek wil geensins noem of glo dat daar baie krag gespaar word maar dat daar tog gespaar word. Buiteligte sal bv af wees van 01h00 tot 03h30 want dis deel v d tyd wat ons LS het. Vandag was ons 15h00 tot 17h30 af en weer 01h00 tot 03h30. Ligte gebruik maar R20p.m in ons geval so al is daar 2 ure per dag LS en 10 daarvan is deur die loop v d nag is die besparing reglik minimaal.
Ek dink steeds krag verbruik kan wisselvallig wees maand tot maand en dus moeilik om te bepaal of LS wel krag spaar behalwe as daar presies gemeet word en mens presies dieselfde patroon gevolg word. Sou mens bv 'n naweek weg wees behoort mens dit ook te kan waarneem deur minder gebruik. Aangesien ons die naweek weg was kan ek bv sien dat my gemiddelde daaglikse verbruik sedert meters gelees is 10 dae gelede merkbaar laer is as normaalweg.
Hierdie kan ook soos die Toy - Ford debat wees. Ook soos die jarelange debat dat sekere mense geen besparing toon as hul die geiser afsit deur die dag.
09 Feb 2020 @ 18:35:24 pm
Gedurende die water tekort hier in Kaapstad nie lank gelede nie, was ek ook een van die ouens wat gekla het oor die water vermorsing in informele woongebiede. Krane word afgebreek om as skroot materiaal te verkoop, en water loop dus onophoudelik.
Ek ontmoet toe per toeval die oorhoofse munisipale amptenaar vir watervoorsiening. Ek kom toe met 'n skok tot die besef dat daardie areas waaroor ek gekla het minder as 5% van Kaapstad se water verbruik. Hulle het mos nie groot tuine en swembaddens wat baie water verg nie. Hierteenoor is daar party inwoners in die mees gegoede areas wat hulle besproeingstelsels 24 uur per dag gebruik, en nie omgee wat die water rekening is nie.
Dit het my laat besef dat ek my feite agter mekaar moet kry alvorens ek veronderstellings maak.
Ek vermoed bostaande persentasie sal waarskynlik ook naastenby verteenwoordigend wees t.o.v. elektisiteitsverbruik. Onthou, onwettige verbindings kom hoofsaaklik in die informele gebiede voor, en daar is sekerlik maar min tuimeldroërs en ander hoë verbruik apparatuur wat aan sodanige verbindings gekoppel is.
09 Feb 2020 @ 20:35:39 pm
Ek neem nou die dag 'n "casual" terug na 'n informele blyplek buite Centurion. Ek word toe uitgewys hoe die oorhoofse lyne gesteel is maar die drade wat naby mense se blyplekke is is net so op die grond gelos. Die diewe waag dit blykbaar nie naby huise want dan kan hulle herken word en daar sal deur almal opgetree word. So sit hierdie hele nedersetting nou sonder krag al vir weke lank.
10 Feb 2020 @ 09:03:17 am
Kanneman, Ja daar het ons dit nou! Ons is maar geneig om altyd fout by ander te soek en ons eie te ontken.
Ons moet onthou dat ESKOM NIE minder elektrisiteit wil opwek of verkoop nie! Hoe meer hulle verkoop, hoe beter sal hulle boeke lyk. Die beurtkrag is net om een rede ingestel, en dit is om die piekaanvraag te verminder tot binne sy vermoë.
10 Feb 2020 @ 10:47:10 am
Baie insiggewend. Saam met MTN en Vodacom word Eskom se netwerke uurliks geplunder en verniel. Vandalisasie gebeur daagliks. Dis 'n groot probleem met baie uitdagings. Die publiek sien nie die hele prentjie nie.
Uit die aand van my werk is dit soms baie beter om nie my opinie te lig nie want dis slegs net nog een opinie by die ander. Tans is daar baie plants uit agv maintenance en 'n paar vir breke. Dis niks vreemds in my omgewing nie. Net soos ons voertuie, karavane en ander items gediens moet word is dit 'n belangrike punt by elektriewe toerusting. Onderhoud word in somer maande gedoen om te verseker dat wintermaande beter sal wees as die aanvaar hoog is. Die maintenance planne op van die plants is weke en selfs maande afhangend van die tipe onderhoud. Met onderhoud wat by ander instansies (Spoor, SAL, Munisipale gebiede enDuisende ander) op die grond geval het het dieselfde maar ook by Eskom gebeur agv geld tekorte. Ek dink Eskom is nou in die proses om onderhoud vas te vat en nie meer te spoeg en plak nie. Dinge word anders benader en gepoog om beter te doen. Tyd sal leer. Wat mense nie verstaan of eerder wil verstaan nie is dat Load Shedding doen word om die krag netwerk te beskerm.
10 Feb 2020 @ 11:45:42 am
Nico om jou vraag en 'n kort sin of twee te antwoord. Vir Eskom gaan dit nie oor krag bespaar nie maar om die netwerk aan die gang te hou. As die publiek krag spaarsamig gebruik op die regte tyd help dit Eskom baie. Maw jy kan nie krag gebruik wat daar nie is nie. Dis waar loadshedding inkom.
As jou karavaan se PSU trip agv te veel toebehore wat krag gebruik is die oplossing maklik. Jy sit die aircon, ketel en haardroeer af en skakel die krag weer aan. As Eskom se netwerk trip is dit nie so maklik om hulle weer aan te kry nie. Dis waarom Eskom die netwerk beskerm deur vroegtydig krag af te gooi voordat die stelsel val. As die krag heeltemal af is is daar gebeurliksheid planne om die Eskom netwerk op strategiese punte weer te energize. Dit kan weke en selfs langer vat maar ek glo baie langer want as die krag afgaan word alles gevandaliseer en gesteel. Dis waar groot probleme inkom.
11 Feb 2020 @ 09:50:01 am
Ek dink die vandalisme en diefstal wat plaasvind is 'n erge kopseer.
11 Feb 2020 @ 10:33:41 am
Met elke load shedding is daar probleme. Ek dink 'n groot mate is sindikate betrokke. Hulle is slim en goed opgelei met die nodige kennis en inligting.
Na elke load shedding waneer daar teruggesny word met telecontrol wil die bkr's nie toegaan nie of Protection alarms skop in. Iemand word dan uitgestuur om die bkr's met die hand toe te maak. As hulle daar kom is die substasie gevandiliseer vir 'n stukkie koper, Trfr olie of kabels. Sommige Substasies het "Cable Theft alarms" wat deurgaan na Control maar selfs hier is hulle vinniger as die polisie en helikopters.
11 Feb 2020 @ 16:40:13 pm
Wat verhoed die staat om 'n noodtoetand af te kondig t.o.v. elektrisiteit en almal in die voorsieningsketting vanaf die dief tot by die uitvoerder van die gesteelde geleidingsmaterial vir 20 jaar weg te sit kragtens die noodtoestand.
Alternatiewelik, kragtens die noodtoestand t.o.v. kragvoorsiening word alle geleidingsmateriaal as staatseiendom verklaar en word die BTW daarop wanneer dit by die staat se geleidingsmateriaal winkel gekoop word as huurgeld daarvoor betaal solank dit in gebruik bly. Wanneer dit in onbruik verval bly dit staatseiendom en word deur die staat in besit geneem en verwerk. Geen handel mag of kan in staats eiendom geskied in die privaat sektor nie.
Verwyder die aankopers en die aanvraag verdwyn. Verwyder die aanvraag en diefstal verdwyn.
Die vraag is of die ANC die politieke wil het om dit te doen.
Of oor vereenvoudig ek dit nou?
11 Feb 2020 @ 18:02:56 pm
In sommige Verre-Oosterse lande is ekonomiese sabotasie 'n halsmisdaad. Sulke dinge dink ek as ek reg onthou, so 'n ruk gelede as ekonomise sabotasie verklaar, maar die strawwe vir oortredings het waarskynlik maar min afskrikwaarde. As 'n mens daaraan dink watter reuse skade sulke sobotasie aan die hele gemeenskap veroorsaak, kan jy insien waarom sommige lande so drasties daarteen optree. In Kaapstad word honderd duisende mense verontrief en sekerlik het mense al hulle werk verloor omdat hulle nie betyds by hulle werke kan opdaag nie as gevolg van 'n tekort aan treine. En waarom is daar so 'n tekort?
11 Feb 2020 @ 20:12:42 pm
Onlangse skuldigbevindings van kabel diewe het redelike ernstige vonisse rondom as ek reg onthou 10+ jaar tot gevaolg gehad. Probleem is die ou wat die kbels steel is nie die ou wat mens moet kry nie, hy is meestal honger en sal enigiets doen vir 'n paar pennies. Dis die sindikate en skroothandelaars daaragter wat moeiliker is om vas te trek :(
12 Feb 2020 @ 07:44:08 am
In hierdie geval is die dealer net so skuldig soos die steeler. Altwee is ewe skuldig. Die dae wat honger as 'n verskoning gebruik kan word is lankal verby. Dit gaan om geld, en glo my die nie 10c nie. Hierdie sindikate is net soos in die perlemoen sage nie arm mense nie. Miljoene word gemaak.
12 Feb 2020 @ 11:28:23 am
Raakende die spaar van krag tydens load shedding het ek gevind dat mens nie juis krag spaar nie.
Want die geyser is af vir langer as sy normale aan en af sit. Dus gebruik hy maar of die selfde krag om die water weer warm te maak of dalk effe meer. Dis 'n ander saak as jy die geyser heeldag af sit en net aanskakel vanaand sodra jy by die huis kom want die krag spaar is oor 'n langer tyd perk.
Dan is die ligte se gebruik deesdae baie min weens LED ligte en energy saving globes.
Kom die krag aan spring mense aan die werk om kos te maak so so iet dergliks.
As dit kom by GELD spaar is dit by ons nog minder veral as mens gebruik maak van 'n generator.
12 Feb 2020 @ 13:19:29 pm
Is dit regtig die moeite werd om jou geyser af te sit deur die dag of as jy weggaan met verlof ? Volgens my buurman n loodgieter van 70 jaar oud nee ! Wat se ander kundiges.
12 Feb 2020 @ 13:30:53 pm
Toe my pa nog geleef het, het hy altyd die geyser afgesit in die oggende en weer aangeskakel in die aand. Dit het volgens hom redelike geld gespaar ek het nie syfers gesien nie maar glo dat hy gespaar het daardeur anders sou hy nie daai moeite gedoen het nie. later het hy 'n "timer" laat in sit.
Ek het tans 'n Geyser management boksie gekoppel op die geyser. Hy is tans gestel om net krag aan die geyser te voorsien in die aand wanneer dit donker is. Solar setting.
Dit maak verseker 'n verskil op die units se verbruik teenoor die altyd aan funksie.
Skoon ouers kuier tans uit die Kaap uit. Hulle werk ook op prepaid krag en het die geyser afgesit want hy gebruik onnodige units vir warm water wat niemand gebruik nie.
So dis maar weereens hoe jy self dit benader. Enige besparing vir hulle is 'n groot besparing met hulle pensioen.
12 Feb 2020 @ 15:18:01 pm
Indien jy noukeurg boek hou van jou voorafbetaalde meter se lesings sal jy gou agterkom dat jy maklik 'n derde van jou kragverbruik kan spaar deur die warmwater silinder afgeskakel te hou en slegs vir 'n halfuur voordat julle wil stort aan te skakel.
Ons silinder werk met 'n tydreelaar wat op sy beurt afgeskakel word wanneer ons gaan kamp.
Ek sou raai die grootste kragverbruiker naas die warm water silinder is die tuimel droër, en derde in die ry die outomatiese wasmasjien wat self water warm maak. Afhangende van hoeveel keer jy die ketel kook kan hy met sy 1200 watt element ook 'n verrassing oplewer.
Leen, wat jou loodgieter buurman se mening aanbeterf, ek stel voor jy vra eerder 'n elektrisiën se mening oor apparatuur se elektriese verbruik waar waar water betrokke is. Jou buurman sal op sy beurt dalk beter kan antwoord oor water verbruik.
12 Feb 2020 @ 15:31:21 pm
As jy in 'n meenthuis komplek bly waar jy duur balkkrag in wintermaande gebruik is dit wys om jou krag te beheer. Jy wil nie in piek tyd waar krag die duurste is jou geiser en swembadpomp aanskakel nie. Slefs kosmaak op 'n stoof in piektyd gaan jou baie duurder kos. Beplan reg
Ek glo ook timers of iets soos geiser-wise sal krag spaar mits jy jou tyd waarneer jy krag gebruik monitor. Jy kan dan gieser-wise so stel dat jy geld spaar. 'n Afgetrede paar en 'n familie van 4 se behoedtes vir stort, bad , kosmaak verskil drasties en so ook die tyd wat jou gieser aangeskakel moet wees. Somer en winter verstellings op Geiser-wise sal ook verskil.
Die groot ding met krag is net soos jou bankrekening. My een pel is 'n bankkier en sy raad jare terug aan my was om daagliks in jou bankrekening in te log en te kyk wat aangaan. Dit klink dom maar na jare van dit doen kan ek sien dit werk. Ek is meer besorg oor my geld en hou van dit as ek kan sien hoe dit groei as is dit net met 'n paar rand. Hoe meer ek spaar of groei meer meer wil ek dit doen. Dis dieselfde met krag. As jy dit begin beheer dan fine tune jy jou gebruik en is meer ingesteld om krag te bespaar.
Ek hoop dit werk vir jou.
12 Feb 2020 @ 18:48:55 pm
'n warm geyser verloor hitte en hoe warmer, hoe meer. Ons sonverhittingsgeyser sit buite op die dag en in die winter verloor dit snags soms soveel as 20 grade. Dis wat die beheerpaneel (geyser-wise) sê. As dit onderdak geplaas is, en as dit nog 'n geyserkombers het, behoort die verlies aansienik minder te wees, maar dit sal steeds gebeur. Dit is dus wys om die geyser af te skakel as jy vir etlike dae nie tuis is nie.
Waterverwarming en in 'n mindere mate koskook sê die deskundiges, gebruik die meeste krag, so waterverwarming is die plek om te begin spaar as jy dit wil doen, deur van die son gebruik te maak. Ons sonverhitingstelsel met vakuumbuise, loop nou al sewe jaar probleemvry. Ek het bereken ons het die koste (self gedoen) in die eerste twee jaar verhaal. Die beheerpaneel is gestel om saans vanaf 16:30 vir 'n halfuur die element aan te skakel as die temperatuur onder 50 grade is. Met net ons twee in die huis, gebeur dit bykans nooit nie, sefs nie in die winter nie- slegs as as dit vir meer as 'n dag bewolk was.
12 Feb 2020 @ 20:45:57 pm
Heeltemal reg, steel is steel, MAAR die ou wat die steelding doen deur kabels af te kap ens. word maklik deur die sindikaat vervang (in die militere omgewing si die ouens "cannon fodder"), daar is baie waar hy vandaan kom. Maw die ouens kan gevang word tot ons blou word maar niks sal verander nie...maak die sindikaat dood deur die base te vang en die skelm handelaars toe te maak en jy staan 'n kans om 'n verskil te maak.
13 Feb 2020 @ 09:12:56 am
Jou groot huis verbruikers gewoonlik;
Aircons en verwarmers,
Ou ondoeltreffende yskaste, skottelgoed wassers, wasmasjiene ens
Ligte... (veral as nie LED)
Rekenaars wat heel nag aan bly om dinge te "download"
Swembad pompe (alhoewel mens deesdae beter kan kry)
Dan moet mens kyk na hoeveel ure van daai items loop..
My huis, as dit load shedding is, kan ek als bedryf, maar my kragbehoefte is so klein dat dit letterlik 1 lig en yskas en as nodig die inverter tipe aircon....... As load shedding ons 9uur tref gaan slaap ons en ek los die inverter en batterye aan die huis gekoppel tot die oggend na ek kinders afgelaai het en dan is batterye steeds eintlik nog "vol"..
Sit 1 sonpaneel uit terwyl ek werk en teen 1 uur is die nag se verbruik terug geplaas..
Alles hang af van beplanning, hoe jy jou krag verbruik beheer en jy kan BAIE spaar..
Ons geyser loop tans skaars 1 uur per dag...
13 Feb 2020 @ 09:47:49 am
As jy praat van iets beters kry vir swembad pompe.....is daar iets wat minder krag trek as jou standaard 0.75 en 1.1kw? Ek dink my pomp jaag rekening lekker op maandeliks
14 Feb 2020 @ 17:31:16 pm
Daar is defnitief maar dalk nie wat jy wil spandeer om hom aan te koop nie....
14 Feb 2020 @ 19:56:07 pm
Klink my na wat Pieter sê, om te bespaar moet jy maar van luukshede soos lugreëling, swembaddens en tuimeldroeërs ontslae raak, en dit gaan niemand seker doen nie. Waterverwarming deur die son dink ek behoort deur almal sover prakties, oorweeg te word. Ons het gelukkig geen van die genoemde luukshede nie en al ons ligte is LED of laeverbruik gloeilampe- sal binnekort totaal LED wees. Ek skat ons grootste verbruik op die oomblik is die yskas en die stoof. Daar kan ons niks aan doen nie, maar met die waterverwarming wat ons byna niks kos, dink ek ons kan nie juis verder bespaar nie.
Daar was so 'n ruk gelede sprake dat basiese elektriese verbruik verhoog kan word (en dan eenheidskoste seker verminder word)sodat dit nie meer so ekonomies sou wees vir mense om hulle eie krag op te wek nie. Ek dink egter die idee is dood gebore. Die regering besef nou die land is desperaat vir ekstra krag.
14 Feb 2020 @ 20:32:16 pm
Ek is heel moontlik verkeerd, maar wonder soms of daar regtig krag tekort is. Desember toe almal lekker vakansie hou was daar genoeg....vandat die verlof verby is, is krag ook skielik klaar. Afgelope paar weke se load shedding.....is dit nie maar hulle manier om vir die minister van finansies n "reminder" te stuur dat Eskom ook in rekening gehou moet word met begroting. As alles goed lyk gaan hulle min kry.....as dit lyk of daar probleme is, moet daarvoor ekstra voorsien word. Loadshedding het ook basies begin toe hulle sien SAL het "reggekom".
15 Feb 2020 @ 20:46:40 pm
Geert, miskien is jy reg. Daar was al voorheen bewerings dat ESKOM kragtekorte gefabriseer het om 'n punt te bewys, so hoe kan ons enigiets glo wat hulle sê. Onthou egter dat meeste fabrieke gedurende die Kerstyd gesluit was en dus nie krag getrek het nie. Ek weet nie of myne ook dalk sluit nie, maar indien wel, sal dit baie krag beskikbaar stel. Die aluminiumsmelters in Mphumalanga en Mozambiek trek volgens berigte 10% van ESKOM se krag. Dalk was hulle ook gesluit.
15 Feb 2020 @ 22:00:03 pm
Ek verstaan dat die nywerhede wat stoom as 'n neweproduk in hulle prosesse produseer kan redelik maklik self krag opwek, en van die groot ouens oorweeg dit. Inteendeel, daar is reeds een aandie Rand wat dit doen.
Die probleem wat ek voorsien is dat teen die tyd wanneer Eskom sy huis in orde het is al sy groot kliente selfstandig, en verloor hy massiewe inkomstes.
15 Feb 2020 @ 23:11:17 pm
Net 'n klein reg stelling. Daar is nie alum smelters in Mpumalanga nie. Slegs 2 in KZN.
16 Feb 2020 @ 11:02:20 am
Jare gelede, tydens een van my studies, moes ons 'n vooruit beskouing doen van hoe die toekoms daar sal uitsien ... na die jaar 2000 (nou al 20 jare gelede - hoe vlieg die tyd tog nie!) My referaat het gegaan oor elektriese krag en daardie tyd het ek voorspel (!) dat elke huis, besigheidsperseel, na 2000 toegerus sou wees met 'n baie klein atoomkrag opwekker - geen ESKOM voorsiener, geen drade ens. nie. Ek glo dat dit miskien baie vergesog klink (die lektor het ook so gedink!!) maar miskien, eendag ......
Ek het daardie tyd ook nog geglo ons 2000+ jaar voertuie sal almal kon vlieg
O wel, "back to the drawing board"
16 Feb 2020 @ 11:39:41 am
Ek hou van jou atoomkrag kragopwekker by die huis Nico.
Wanneer die huis terug gegee moet word aan die staat (land expropriation) dan druk jy net 'n knoppie wanneer jy 'n ent weg is. KABOOM !
16 Feb 2020 @ 14:42:03 pm
Nou DAAR is 'n nuwe onderwerp vir 'n toekomstige referaat.... hoe om jou grond/eiendom oor te gee! Goeie leidraad HM, uitstekend!!
16 Feb 2020 @ 15:01:41 pm
Ek sou dit net nie hier noem nie..... Maar ek dink dis wat baie maar in gedagte het
16 Feb 2020 @ 15:21:00 pm
Nerens sê ek raak ontslae nie, ek sê dis die groot verbruikers..
Baie mense dink om net hul ligte LEDs te maak is groot besparing aan krag, terwyl die % maar klein is..
Bv my inverter aircon by die huis, kan ek gemaklik op die batterye en inverter deur nag laat loop, terwyl dieselfde grootte aircon wat nie oor die inverter tegnologie beskik nie maar swaar trek......... Ek kan daai een NIE gebruik op die batterye nie...
Net so kry jy nou baie goeie wasmasjiene, yskaste ens wat baie minder krag verbruik, swembadpompe met inverter tegnologie, ens, en daai maak MASSIEWE verskil aan iemand se uitleg om daai huis van grid af te kan kry.... Die items is duur, MAAR BAIE GOEDKOPER as om die ouer items die ekstra sonkrag en batterye te gee, en dus sal dit ook help as dit op groot skaal in huise kan verander dat nasionale verbruik afkom
16 Feb 2020 @ 16:28:43 pm
Pieter alhoewel ek heeltemal kan saamstem. My totale verbruik vir ligte het ek bv op 'n kragmeter en dit is R21 p.m gewees vir die hoogste maand sedert Okt 2019. Dit is net gewoonlik moeilik om te dink jy moet 'n yskas wat bv R8-R10 'n dag gebruik en perfek werk te vervang met 'n R8500 yskas wat inverter tegnologie gebruik en dan minder krag soos in R2-R3 per dag gebruik. Sou mens die somme maak is dit die moeite werd om maar daai R8500 te betaal want jy kry dit redelik gou terug. So ook met ander nuwe tegnologie toerusting. Krag gaan tot elke jaar baie styg vir die oorblywende mense wat op die grid bly.
Dieselfde geld vir Li-Ion tipe batterye op inverters.
16 Feb 2020 @ 18:27:19 pm
Ekt ongelukkig reeds gesien hoe Li-ion batterye faal in huisverbruik. Die mense koop die goed onwetend dat 'n 2.4kwh battery NIE al jou toerusting vir noodwendig 4 ure gaan dryf nie en beskadig eintlik die batterye geweldig.. Die banke wat ons gewoonlik na kyk is in die omgewing van 22kWh - 80kWh in battery kapasiteit, daarmee kan jy krag stoor en gebruik..
Probleem is mense dink nie waarvoor hy betaal is eintlik klein en dan wil hulle die megapower gebruik want "Lithium kan mos".
Maar ok ander gesprek ander dag.
Punt is vir die wat bv sonkrag opsit, is die verskil van daai prys in yskas en die batterye en solar verskil baie gouer 'n besparing........ Vir die wat op grid bly, ja, miskien spaar jy redelik gou weer ietsie, maar sodra jy agterkom hoeveel eskom jou eintlik van krag voorsien en as jy dit self moet opwek begin die prentjie drasties anders lyk..
16 Feb 2020 @ 18:34:15 pm